
VENDIM
Nr. 852, datë 24.12.2019

PËR KALIMIN NË PËRGJEGJËSI ADMINISTRIMI TË SHOQËRISË ALBGAZ, SHA, TË PASURIVE ME NR. 181/80 DHE NR. 181/81, ZONA KADASTRALE 2631, KORÇË
 
Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Kalimin në përgjegjësi administrimi të shoqërisë Albgaz sh.a., të pasurive me nr. 181/80 dhe nr. 181/81, zona kadastrale 2631, me sipërfaqe përkatësisht 448,7 m2 dhe 25,551.30 m2, sipas planeve të rilevimit bashkëlidhur këtij vendimi.
2. Pasuritë e përcaktuara në pikën 1 të këtij vendimit, do të përdoren për ndërtimin e Qendrës së Mirëmbajtjes Korçë.
[bookmark: _GoBack]3. Shoqërisë Albgaz sh.a. i ndalohet t’i tjetërsojë apo t’ua japë në përdorim të tretëve pasuritë e përcaktuara në pikën 1 të këtij vendimi.
4. Ngarkohen Ministria e Infrastrukturës dhe Energjisë, shoqëria Albgaz sh.a. dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTËR
Edi Rama

